Záznam z rokovania Pracovnej skupiny Verejné obstarávanie IKT,

konaného dňa 20.7. 2018 o 9:00-10:30

na Úrade podpredsedu vlády pre investície a informatizáciu v Bratislave

**Prítomní:** podľa prezenčnej listiny

**Ospravedlnení:** -

**Program rokovania:**

1. Otvorenie
2. Diskusia
3. Ďalší postup

**K bodu 1**

Rokovanie pracovnej skupiny otvoril a viedol predseda PS Martin Hasay. Oboznámil prítomných s programom rokovania.

**K bodu 2**

Aktuálnej verzie dokumentu Koncepcia nákupu IKT vo verejnej správe (ďalej len „Koncepcia“) boli v zmysle zápisu z predošlého pracovného stretnutia zaslané nasledovné dokumenty:

* Koncepcia nákupu IKT vo verejnej správe (návrhy na doplnenia textácie, p. JUDr. Johanesová)
* Slovensko.Digital:
  + SD\_Prípravné trhové konzultácie.docx
  + SD\_Agile vo verejnej sprave.docx
  + AktualizovanáMetodikaProjektovéhoRiadeniaSVS.pdf
  + SD\_rozdelovanie zákaziek\_draft.docx
  + Koncepcia nákupu IT vo verejnej sprave\_21062018@Final V3\_doplnenia SD.docx
  + 07 Autorske prava v IT zmluvach V5.docx
* K uvedenému odznelo v rámci diskusie (všeobecne):

* + Prípravné trhové konzultácie – vnímané ako nástroj podľa ZVO, v predloženom dokumente, uvedený dobrý príklad (tabuľka), s navigačnými otázkami pre prípravu trhových konzultácii
  + Agilný prístup:
    - predložený materiál obsahuje len základné informácie (high-level), bude potrebné jeho dopracovanie do väčšej hĺbky a šírky, tak aby zrozumiteľne napomáhal verejným obstarávateľom pri praktickom zvažovaní o agilnom prístupe,
    - použitie Agilného prístupu je možné, ale na základe posúdenia vhodnosti verejného obstarávateľa, podľa situácie a charakteru dodávky IT (čiže, podľa diskusie, nejde o „automatické“ aplikovanie tohoto prístupu),
    - použitie agilného prístupu vyžaduje kvalitnú funkčnú dekompozíciu a následný návrh architektúry IT riešenia

* + Rozdeľovanie zákaziek
    - k uvedenému, bolo dohodnuté stretnutie užšej skupiny (UPVII, UVO, SD, ITAS)

(26.7 / 27.7.2018)

* + Autorské práva v IT zmluvách
    - k uvedenému, bolo dohodnuté stretnutie užšej skupiny (UPVII, UVO, SD, ITAS)

(26.7 / 27.7.2018)

* Ďalej, UPVII informovalo, že pristúpilo k príprave 2 vzorových zmlúv (zmluva o dielo IT, SLA zmluva)

Uvedené vzorové zmluvy by mali obsahovať ustanovenia preventívne zabraňujúce vzniku Vendor lock in, skrz výkon autorských práv.

Diskusia k uvedenej téme bola zameraná na licenciu EUPL, v súvislosti s jej uvedením v NKIVS.

Predpoklad je, že zmluvné ustanovenia vzorových zmlúv budú pokrývať zamedzenie Vendor lock in,

a následne bude zrejmé, či ustanovenia najmä Slovenského autorského zákona je možné aplikovať aj v súlade s EUPL. V tejto otázke je kľúčový cieľ, tj zabránenie Vendor lock in do budúcna.

* MEAT kritéria
  + UPVII v spolupráci s ÚVO pripravuje prílohu zameranú na použitie MEAT kritérií pri SLA zmluvách, tak aby jediným kritériom pre VO pri SLA zmluvách nebola najnižšia cena.

* Ľudské zdroje
  + k uvedenej téme, nebol predložený žiaden materiál zo strany členov pracovnej skupiny.

**Cieľom je uzavretie Koncepcie v priebehu najbližšieho obdobia, tak aby materiál mohol byť predložený na začiatku Septembra do Digitálnej rady vlády.**

**K bodu 3**

**Ďalši dohodnutý postup s finalizáciou dokumentu Koncepcia**

1. Záverečné posúdenie materiálov uvedených v bode 2 do 25.7.2018 (do konca dňa)
2. Stretnutie užšej skupiny prioritne k téme Rozdeľovanie zákaziek a Autorské práva v IT zmluvách
3. Dokončenie MEAT kritérií
4. Doplnenie Prílohy Agilný prístup, až po jej vypracovaní, pričom to nie je dôvod na odďaľovanie dokončenia Koncepcie (je to nie triviálna téma, a jej obsah ma slúžiť VO/O pre jej aplikovanie)
5. Najbližšie stretnutie PS bolo dohodnuté na 2.8. 2018 o 9.00h

Úlohy

|  |  |  |
| --- | --- | --- |
| 1 | MEAT kritéria – doplniť príklad na VO skrz MEAT na SLA | [UPVII/UVO] |
| 2 | Vytvorenie vzorových zmlúv na Zmluvu o dielo na IS, zmluvu SLA | [UPVII] |
| 3 | Delenie zákaziek , Autorské práva v IT zmluvách | Stretnutie 26.-27.7  UPVII, UVO, ITAS, SD |
| 4 | Agilné prístupy k implementácii | [SD] – doplniť |
| 5 | Ľudské zdroje | návrhy od všetkých |

Zapísal:

Predseda PS

Schválil:

Predseda PS